50. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. Οίκ. 36469/2724 της 8/24 Απρ.  1975 (ΦΕΚ Β΄ 434) Περί καθορισμού χρηματικής ποινής άρθρ. 153 παρ. 4 Ν.Δ. 86/1969 «περί Δασικού Κώδικος». Έχοντες υπ’ όψει: 1.Τας διατάξεις του άρθρου 153 παρ. 4 Ν.Δ. 86/1969 «περί Δασικού Κώδικος». 2.Την υπ’ αριθ. 12 από 24 Ιανουαρίου 1975 σύμφωνον γνωμοδότησιν του παρά τω Υπουργείω Γεωργίας Τεχνικού Συμβουλίου Δασών, αποφασίζομεν: Καθορίζομεν το, υπό του άρθρου 153 παρ. 4 Ν.Δ. 86/1969 «περί Δασικού Κώδικος», προβλεπόμενον χρηματικόν ποσόν, όπερ υποχρεούται να καταβάλη, κατά στρέμμα καλλιεργησίμου και μη καλλιεργηθείσης εκτάσεως, εις Δημόσιον Ταμείον ο ιδιοκτήτης εκχερσωθείσης τοιαύτης, κατόπιν αδείας εκδοθείσης νομίμως, εάν η γεωργική ή δενδροκομική καλλιέργεια δεν πραγματοποιηθή εξ ολοκλήρου εντός τριών ετών, βεβαιουμένου τούτου, δι’ εκθέσεως του αρμοδίου Δασάρχου, ως κάτωθι: α)Εάν πρόκειται περί εκτάσεως της παραγρ. 1 άρθρον 1 Ν.Δ. 86/1969 εις τρεις χιλιάδας (3.000) δραχμάς κατά στρέμμα. β)Εάν πρόκειται περί εκτάσεως της παραγρ. 2 άρθρον 1 Ν.Δ. 86/1969, εις χιλίας (1.000) δραχμάς κατά στρέμμα και γ)Εάν πρόκειται περί εκτάσεως της παρ. 3 άρθρον 1 Ν.Δ. 86/1969, εις πεντακοσίας (500) δραχμάς κατά στρέμμα. Η παρούσα δημοσιευθήτω δια της Εφημερίδος της Κυβερνήσεως. 